CELEX: 62020TN0163
Language: bg
Date: 2020-04-02 00:00:00
Title: Дело T-163/20: Жалба, подадена на 2 април 2020 г. — Isopix/Парламент

8.6.2020   
            
            
               BG
            
            
               Официален вестник на Европейския съюз
            
            
               C 191/24
            
         
      Жалба, подадена на 2 април 2020 г. — Isopix/Парламент
      (Дело T-163/20)
      (2020/C 191/32)
      Език на производството: френски
      
         Страни
      
      
         Жалбоподател: Isopix SA (Иксел, Белгия) (представители: P. Van den Bulck и J. Fahner, avocats)
      
         Ответник: Европейски парламент
      
         Искания
      
      Жалбоподателят моли Общия съд:
      
                  —
               
               
                  на основание член 263 от Договора за функционирането на Европейския съюз да отмени решението на Европейския парламент, съобщено с писмо от 24 март 2020 г., с което жалбоподателят е уведомен, че офертата му за обществена поръчка COMM/DG/AWD/2019/854 не е приета и че поръчката е възложена на друг оферент,
               
            
                  —
               
               
                  да осъди Европейския парламент да преразгледа офертите; при условията на евентуалност, да осъди Парламента да заплати на жалбоподателя обезщетение, за да поправи вредите, понесени в резултат на загубата на шанса да му бъде възложена поръчката, както и плащанията и разноските, направени за участието в тази процедура за обществена поръчка,
               
            
                  —
               
               
                  да разпореди на Парламента да представи доклада за анализ на офертите,
               
            
                  —
               
               
                  да осъди Парламента да заплати всички разноски.
               
            
         Основания и основни доводи
      
      Жалбоподателят излага четири основания в подкрепа на жалбата.
      
                  1.
               
               
                  Първото основание е нарушение на задължението за мотивиране. Жалбоподателят изтъква, че изпратените от Парламента съобщения не са мотиви, съобразени с изискванията на Финансовият регламент, тъй като в тях не са посочени качествените преимущества на спечелилата оферта, нито информация за критерия за цената, нито крайният резултат получен от офертата на жалбоподателя.
               
            
                  2.
               
               
                  Второто основание е нарушение на принципите на прозрачност и на равно третиране. Жалбоподателят твърди, че неговата оферта, изготвена специално за представяне на екран, е била оценена като вариант за хартия, в противоречие с условията на обществената поръчка.
               
            
                  3.
               
               
                  Третото основание е нарушение на задължението за полагане на грижа. Според жалбоподателя Парламентът не е изпълнил задължението за полагане на грижа, като провери дали фотографите, чиито автобиографии били представени в офертата на спечелилия оферент, са дали съгласие да работят както в Брюксел, така и в Страсбург.
               
            
                  4.
               
               
                  Четвъртото основание е допусната от Парламента явна грешка в преценката, тъй като не изключил офертата на спечелилия оферент, при положение че тя била несъвместима с критерия за подбор, въвеждащ изискването оферентът да разполага с екип от не по-малко от петнадесет души за позиция 1 и дванадесет души за позиция 2.